דוד קרויאנקר

דוד קרויאנקר (Kroyanker; נולד ב-1939) הוא אדריכל וחוקר במכון ירושלים למחקרי מדיניות שפרסם ספרים רבים על האדריכלות בירושלים. קרויאנקר עוסק בתיעוד הארכיטקטוני-היסטורי של האדריכלות הירושלמית, התפתחותה של העיר, ושימור ושיקום של שכונות ומבנים בה. קרויאנקר זכה בכמה פרסים ועיטורים על מפעלו, בהם עיטור טדי קולק למפעל חיים (2006) ויקיר ירושלים (2010). קרויאנקר נולד בירושלים בשנת 1939 להורים יוצאי גרמניה. אביו, ד"ר גוסטב קרויאנקר (Gustav Krojanker), היה ממנהיגי הציונות הגרמנית, עיתונאי-פובליציסט וחוקר ספרות. אמו, ד"ר אדית קרויאנקר, הייתה משפטנית. קרויאנקר למד בבית הספר התיכון ליד האוניברסיטה ושירת בחטיבת הצנחנים. בשנים 1963–1968 למד אדריכלות בלונדון ב-Architectural Association School of Architecture. לאחר שובו ארצה, בשנת 1968, התמחה קרויאנקר במשרדו של האדריכל דוד רזניק, ובשנים 1970–1973 פעל בצוות לתכנון מרכז ירושלים בראשות האדריכל דוד בסט. בין השנים 1973–1981 עבד במסגרות שונות של תכנון בעיריית ירושלים, בהן המחלקה לתכנון אורבני והיחידה לפרויקטים מיוחדים שבמחלקה לתכנון העיר. מאז ועד היום פועל קרויאנקר כאדריכל עצמאי וכחוקר במכון ירושלים לחקר ישראל. קרויאנקר נשוי לליאורה פרקש, בתו של פרופ' לדיסלאוס פרקש, ולשניים שתי בנות. בשנת 2012 עזב את ירושלים לטובת מגורים בתל אביב. מרבית עבודותיו של קרויאנקר בתחום המחקר והתיעוד בוצעו במסגרת האקדמית-ניהולית של מכון ירושלים למחקרי מדיניות, בליווי ועדות היגוי מקצועיות. ראש עיריית ירושלים, טדי קולק, יחד עם שני חתני פרס ישראל – פרופ' (לגאוגרפיה) דוד עמירן ופרופ' (להיסטוריה) יהושע פראוור, היו בין האישים שסייעו לדוד קרויאנקר במחקרו ובהוצאת פרסומיו. מרבית ספריו ראו אור בהוצאת כתר, וחלקם נכללו ברשימת רבי המכר ותורגמו לשפות זרות. תשומת לב מיוחדת מוקדשת בספריו ובפרסומיו למרכיב החזותי-גרפי, כולל מגוון עשיר של צילומים היסטוריים, צילומי מצב קיים, רישומים ומפות. בין עבודותיו הבולטות של קרויאנקר בתחום התכנון הוא שימור ושיקום בית טיכו במרכז ירושלים וספריית בני-ברית בשכונת החבשים. כמו כן הכין תוכניות רעיוניות לשימור מבנים היסטוריים נוספים בירושלים שהוסבו לשימושים חדשים – בהם טחנת הרוח ברחוב רמב"ן, מלון הר ציון (בית החולים לעיניים סנט ג'ון לשעבר) ומלון פאלאס שברחוב אגרון. במסגרת עבודתו רבת-השנים הקים קרויאנקר ארכיון פרטי, הגדול מסוגו בישראל, ובו מאות תיקים הכוללים חומר עיוני וחזותי. בארכיון תצלומים, שרטוטים, מסמכים, רישומים, מפות וקטעי עיתונות. החומר מקוטלג לפי שלושה מפתחות, האחד של שכונות, רחובות ובניינים; השני – נושאים ארכיטקטוניים-תכנוניים שונים כמו שימור, סגנונות בנייה, פרטים ארכיטקטוניים ביוגרפיות של אדריכלים ותיעוד; השלישי – תהליכי תכנון, הריסה, בנייה חדשה ופיתוח אורבני. אתר האינטרנט של קרויאנקר מציג בצורה נרחבת את כל פרסומיו ועבודות התכנון שביצע. אתר נוסף, ייעודי לפרויקט מיוחד הכולל סדרת ספרים ותערוכה, מרכז פרטים עיצוביים בירושלים ומסדר אותם לפי זהויות והשפעות. פרט לעבודתו המחקרית והתכנונית, אצר קרויאנקר כמה תערוכות (כגון: ר' גונן וד' קרויאנקר, לגור בירושלים, מוזיאון ישראל, ירושלים, 1993) ותצוגות קבע, וכן העביר את פרי מחקריו ועושר ידיעותיו לציבור הרחב בהרצאות ובסיורים מודרכים. מאז 2002 אחראי קרויאנקר על תוכנית השימור של תוכנית המתאר 2000 הנמצאת, נכון לשנת 2010, בשלבי דיון מתקדמים בוועדת התכנון הסטאטוטורית. ספריו ופרסומיו מהווים מסד תרבותי-מחקרי-מקורי ורב היקף, שבאמצעותו ניתן ללמוד ולהכיר את פני העיר – על היבטיה השונים - ארכיטקטוניים, היסטוריים, גאוגרפיים, פוליטיים, חברתיים ואנושיים. אדריכלות בירושלים - תקופות וסגנונות, כתר, 1983 עד 1993, שישה כרכים הבנייה הערבית מחוץ לחומות שכונות ובנייני ציבור יהודיים מחוץ לחומות 1860-1914 הבנייה האירופית-נוצרית מחוץ לחומות 1855-1918 הבנייה בתקופת המנדט הבריטי הבנייה המודרנית מחוץ לחומות 1990-1948 הבנייה בעיר העתיקה (יצא בשנת 1993) Jerusalem Architecture תרגומו של ספר זה לארבע שפות – אנגלית, צרפתית, איטלקית וגרמנית, שראה אור בשנת 1994 פתחים בירושלים, שערים, דלתות, חלונות וסורגים, זמורה ביתן, 1987. ירושלים - המאבק על מבנה העיר וחזותה, זמורה ביתן, 1988. סיפור קריית העירייה, ירושלים, הוצאת אריאל, 1993. ירושלים שכונות ובתים - תקופות וסגנונות, יחד עם חיים באר עיר לא מושגת, כתר, 1996. ירושלים - מבט ארכיטקטוני, מדריך טיולים בשכונות ובתים, כתר, 1996. רחוב הנביאים שכונת החבשים ושכונת מוסררה, כתר הוצאה לאור והוצאת יד יצחק בן צבי, 2000. סיפור מתחם רוטשילד, כתר, 2001. שכונות ירושלים טלביה, קטמון והמושבה היוונית, כתר, 2002. רחוב יפו - ירושלים, ביוגרפיה של רחוב, סיפורה של עיר, כתר, 2005. אדריכלות המדינה שבדרך, בראי יצירתם של הקר-ילין, כתר, 2006. המושבה הגרמנית ורחוב עמק רפאים, כתר, 2008. ממילא, גאות, שפל והתחדשות, כתר, 2009. המשולש הירושלמי: ביוגרפיה אורבנית, כתר, 2011. ירושלים של עמוס עוז: בעקבות סיפור על אהבה וחושך ויצירות נוספות, כתר, 2020. ירושלים שהייתה ואינה עוד, כתר, 2024. צופיה דקל, "שומר העיר: דוד קרויאנקר - מפעל השימור והתיעוד של האדריכלות בירושלים", סטודיו 33, 1992. נעמה ריבה, "ירושלים, נימפומנית זקנה המנערת מעליה בפיהוק מאהב אחר מאהב", באתר הארץ, 2019. מדיה וקבצים בנושא דוד קרויאנקר בוויקישיתוף חיים באר, משהו הוקם על מה שהוחרב - שיחה עם האדריכל דוד קרויאנקר, דבר, 27 במאי 1983 מידע על דוד קרויאנקר בקטלוג הספרייה הלאומית פרטי עיתונות היסטוריים על דוד קרויאנקר באתר עיתונות יהודית היסטורית JERUSALEM - MULTICULTURAL DESIGN MOTIFS - אתר-פרויקט של קרויאנקר על מוטיבים אדריכליים בירושלים דוד קרויאנקר - אדריכלות בירושלים אתר האינטרנט של קרויאנקר דליה קרפל, צלבי קרס בירושלים, באתר הארץ, 29 בפברואר 2008 כרמית ספיר ויץ, ממלא את ממילא, באתר nrg‏, 25 באוגוסט 2009 נרי ליבנה, שיחת היום | "דוד קרויאנקר, אתה שמח להיות יקיר ירושלים?", באתר הארץ, 11 במאי 2010 אהוד שישון, האדריכל: בגובה העיניים עם דוד קרויאנקר, באתר nrg‏, 8 ביוני 2011 נועם דביר, לדבר בשפת הרחוב, באתר הארץ, 3 באוקטובר 2011 תום שגב, ירושלים של מעלה, באתר הארץ, 19 באוקטובר 2011 יעקב בר-און, שומר החומות - ראיון, מקור ראשון, מוסף "שבת", גיליון 743, 2 בנובמבר 2011 יובל הימן, אפילו קרויאנקר עוזב את ירושלים, למה?, באתר nrg‏, 20 במאי 2012 גיא פישקין, מומחה האדריכלות הירושלמי שעבר לת"א: מרגיש כמו תייר, באתר nrg‏, 8 במאי 2013 ניר חסון, אחרי 45 שנה, האדריכל דוד קרויאנקר סיים את פרויקט חייו - פירוק ירושלים לגורמיה, באתר הארץ, 15 במאי 2015 נעמה ריבה, דוד קרויאנקר רואה את היופי שבירושלים מעבר למגדלים ולהזנחה, באתר הארץ, 23 במאי 2017 נעמה ריבה, תערוכה המבוססת על ספריו של קרויאנקר, באתר הארץ, 22 באוגוסט 2023 דוד קרויאנקר, דף שער בספרייה הלאומית ניר חסון, האצולה של ירושלים מוצאת נחלה בתל אביב, באתר הארץ, 29 ביוני 2012 תצלומי עטיפות כרכי הספר "אדריכלות בירושלים - תקופות וסגנונות"